
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2953 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση συστατικής πράξης Ν.Π.Δ.Δ. του 
Δήμου Μεγίστης του Νομού Δωδεκανήσου με 
την επωνυμία «Σχολική Επιτροπή Γυμνασίου, Δη¬ 
μοτικού Σχολείου και Νηπιαγωγείου Δήμου Μεγί¬ 
στης», ως προς την επωνυμία και τη διοίκησή του. 

2 

Συμπλήρωση της 38411/30.06.2017 απόφασης 
του Συντονιστή Αποκεντρωμένης Διοίκησης Αι¬ 
γαίου, περί σύστασης προσωρινών προσωποπα¬ 
γών θέσεων εργασίας ιδιωτικού δικαίου αορίστου 
χρόνου στο Δήμο Τήλου. 

3 

Έγκριση της 199/2017 απόφασης Δημοτικού Συμ¬ 
βουλίου Δήμου Βόλου κυκλοφοριακών ρυθμίσε¬ 
ων. 

4 

Τροποποίηση Οργανισμού Εσωτερικής Υπηρεσί¬ 
ας της Περιφέρειας Δυτικής Ελλάδας. 


ΑΠΟΦΑΣΕΙΣ 

Αριθ. 47417 _ (1) 

Τροποποίηση συστατικής πράξης Ν.Π.Δ.Δ. του 
Δήμου Μεγίστης του Νομού Δωδεκανήσου με 
την επωνυμία «Σχολική Επιτροπή Γυμνασίου, Δη¬ 
μοτικού Σχολείου και Νηπιαγωγείου Δήμου Μεγί¬ 
στης», ως προς την επωνυμία και τη διοίκησή του. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις της παρ. I του άρθρου 280 του 
ν. 3852/2010 (ΦΕΚ 87Α') «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις των άρθρων 239, 240 και 243 του 
ν. 3463/2006 « Κύρωση του Κώδικα Δήμων και Κοινο¬ 
τήτων» (ΦΕΚ 114/Α'). 

3. Τις διατάξεις της παρ. 2 του άρθρου 16 του 
ν. 4147/2013 (ΦΕΚ 98/Α') «Κύρωση της από 31.12.2012 
Πράξης Νομοθετικού Περιεχομένου «Ρυθμίσεις κατεπει- 


γόντων θεμάτων αρμοδιότητας των Υπουργείων Εσωτε¬ 
ρικών, Εργασίας, Κοινωνικής Ασφάλισης και Πρόνοιας, 
ΔημόσιαςΤάξηςκαι Προστασίας του Πολίτη, της Γενικής 
Γραμματείας της Κυβέρνησης και του Υπουργού Επικρά¬ 
τειας και άλλες διατάξεις». 

4. Τις διατάξεις του άρθρου 103 του ν. 3852/2010 (ΦΕΚ 
87/Α'). 

5. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α') «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

6. Το π.δ. 143/2010 (ΦΕΚ 236/Α') «Οργανισμός Αποκε¬ 
ντρωμένης Διοίκησης Αιγαίου». 

7. Την 14192/15.05.2017 (ΦΕΚ 250/Υ.Ο.Δ.Δ) απόφαση 
του Υπουργού Εσωτερικών περί διορισμού του Νικόλαου 
Θεοδωρίδη ως Συντονιστή της Α.Δ. Αιγαίου. 

8. Την 8440/24.02.2011 απόφαση του Υπουργού Εσω¬ 
τερικών Αποκέντρωσης και Ηλεκτρονικής Διακυβέρνη¬ 
σης «Καθορισμός λειτουργίας των Σχολικών Επιτροπών 
και ρύθμιση οικονομικών θεμάτων αυτών». 

9. Την 39155/10.10.2014 εγκύκλιο με αριθμό 52 του 
Υπουργείου Εσωτερικών «Ορισμός των διοικητικών 
συμβουλίων των νομικών προσώπων και συνδέσμων 
των Δήμων». 

10. Την 4569/27.01.2011 εγκύκλιο με αριθμό 11 του 
ΥΠ.ΕΣ.Α.Η.Δ. «Θέματα συγχωνεύσεων και προσωπικού 
Ν.Π.Δ.Δ. και επιχειρήσεων των δήμων». 

11. Την 27871/18.05.2007 εγκύκλιο με αριθμό 33 του 
ΥΠ.ΕΣ.Δ.Δ.Α. 

12. Την 20228/15.11.1991 απόφαση του Νομάρχη Δω¬ 
δεκανήσου για τη «Σύσταση ιδίου Νομικού Προσώπου 
στο Δήμο Μεγίστης Νομού Δωδεκανήσου με την επωνυ¬ 
μία «Σχολική Επιτροπή Γυμνασίου, Δημοτικού Σχολείου 
και Νηπιαγωγείου» Δήμου Μεγίστης (ΦΕΚ 998/Β'). 

13. Την 14/2017 απόφαση του Δημοτικού Συμβουλί¬ 
ου Δήμου Μεγίστης περίτροποποίησηςτης Συστατικής 
Πράξης Ν.Π.Δ.Δ. με την επωνυμία «Σχολική Επιτροπή Γυ¬ 
μνασίου, Δημοτικού Σχολείου και Νηπιαγωγείου» Δήμου 
Μεγίστης, ως προς τη διοίκησή του. 

14. Την 29/2017 απόφαση του Δημοτικού Συμβουλίου 
Δήμου Μεγίστης περί ορθής επανάληψης της 14/2017 
απόφασης του Δημοτικού Συμβουλίου Δήμου Μεγίστης, 
αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2953/29.08.2017 


Την τροποποίηση της 20228/15.11.1991 απόφασης 
του Νομάρχη Δωδεκανήσου περί «Σύστασης ιδίου Νο¬ 
μικού Προσώπου στο Δήμο Μεγίστης Νομού Δωδεκα¬ 
νήσου με την επωνυμία Σχολική Επιτροπή Γυμνασίου, 
Δημοτικού Σχολείου και Νηπιαγωγείου» Δήμου Μεγίστης 
(ΦΕΚ 998/Β709.12.1991), ως εξής: 

Άρθρο 1 

ΕΠΩΝΥΜΙΑ-ΔΙΟΙΚΗΣΗ 

Ως προς την επωνυμία του Ν.Π.Δ.Δ., δηλαδή από «Σχο¬ 
λική Επιτροπή Γυμνασίου, Δημοτικού Σχολείου και Νη¬ 
πιαγωγείου» Δήμου Μεγίστης σε «ΣΧΟΛΙΚΗ ΕΠΙΤΡΟΠΗ 
ΛΥΚΕΙΟΥ - ΓΥΜΝΑΣΙΟΥ - ΔΗΜΟΤΙΚΟΥ - ΝΗΠΙΑΓΩΓΕΙΟΥ 
ΜΕΓΙΣΤΗΣ». 

Ως προς την σύνθεση και τον αριθμό των μελών του 
Διοικητικού Συμβουλίου του ανωτέρω Ν.Π.Δ.Δ. ως εξής: 

Η Σχολική Επιτροπή Λυκείου- Γυμνασίου- Δημοτικού 
και Νηπιαγωγείου Δήμου Μεγίστης διοικείται από Δι¬ 
οικητικό Συμβούλιο, το οποίο αποτελείται από έντεκα 
(11) μέλη που ορίζονται μαζί με τους αναπληρωματικούς 
τους από το Δημοτικό Συμβούλιο Μεγίστης και αποτε- 
λείται από: 

α. Τον εκάστοτε Δήμαρχο, ως Πρόεδρο της Σχολικής 
Επιτροπής. 

β. Ένα (1) Δημοτικό Σύμβουλο, ο οποίος ορίζεται από 
την πλειοψηφία του Δημοτικού Συμβουλίου. 

γ. Δύο (2) Δημοτικούς Συμβούλους, οι οποίοι ορίζονται 
απάτην μειοψηφία του Δημοτικού Συμβουλίου, 
δ. Τον Διευθυντή του Γυμνασίου - Λυκείου, 
στ. Την Διευθύντρια του Νηπιαγωγείου, 
ζ. Τρεις (3) εκπροσώπους των συλλόγων γονέων και 
στην περίπτωση που δεν υπάρχουν τρεις σύλλογοι, τρεις 
(3) εκπρόσωποι γονέων (ένας από κάθε σχολείο). 

η. Έναν (1) εκπρόσωπο των μαθητικών κοινοτήτων των 
σχολείων Δευτεροβάθμιας Εκπαίδευσης. 

Με την παρούσα δεν προκαλείται δαπάνη σε βάρος 
του προϋπολογισμού του Δήμου Μεγίστης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Αυγούστου 2017 

Ο Συντονιστής Αποκεντρωμένης Διοίκησης 

ΝΙΚΟΛΑΟΣ ΘΕΟΔΩΡΙΔΗΣ 


Αριθ. 47460 _ (2) 

Συμπλήρωση της 38411/30.06.2017 απόφασης 
του Συντονιστή Αποκεντρωμένης Διοίκησης Αι¬ 
γαίου, περί σύστασης προσωρινών προσωπο¬ 
παγών θέσεων εργασίας ιδιωτικού δικαίου αο¬ 
ρίστου χρόνου στο Δήμο Τήλου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 
Έχοντας υπόψη: 

1 .Τις διατάξεις του άρθρου 2801 του ν. 3852/2010 (ΦΕΚ 
87/Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 


2. Τις διατάξεις των άρθρων 28 και 28Α του ν. 4325/2015 
(ΦΕΚ47/τ.Α') «Εκδημοκρατισμός της Διοίκησης-Καταπο- 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

3. Τις διατάξεις του άρθρου 109 του ν. 3852/2010 (ΦΕΚ 
87/Α'), όπως συμπληρώθηκε με την παρ. 6 του άρθρου 
26 του ν. 3938/2011 και τροποποιήθηκε με την παρ. 3 
του αρθ. 41 του ν. 4325/2015. 

4. Τις διατάξεις του άρθρου 76 του ν. 4443/2016 (ΦΕΚ 
232/Α') «I) Ενσωμάτωση της Οδηγίας 2000/43/ΕΚ περί 
εφαρμογής της αρχής της ίσης μεταχείρισης προσώπων 
ασχέτως φυλετικής ή εθνοτικής τους καταγωγής, της 
Οδηγίας 2000/78/ΕΚ για τη διαμόρφωση γενικού πλαι¬ 
σίου για την ίση μεταχείριση στην απασχόληση και την 
εργασία και της Οδηγίας 2014/54/ ΕΕ περί μέτρων που 
διευκολύνουν την άσκηση των δικαιωμάτων των εργα¬ 
ζομένων στο πλαίσιο της ελεύθερης κυκλοφορίας των 
εργαζομένων... Σύσταση Εθνικού Μηχανισμού Διερεύνη- 
σης Περιστατικών Αυθαιρεσίας στα σώματα ασφαλείας 
και τους υπαλλήλους των καταστημάτων κράτησης και 
άλλες διατάξεις». 

5. Τις διατάξεις του άρθρου 15 του ν. 4483/2017 (ΦΕΚ 
107 Α') «Ρυθμίσεις για τον εκσυγχρονισμό του θεσμικού 
πλαισίου οργάνωσης και λειτουργίας των Δημοτικών Επι¬ 
χειρήσεων Ύδρευσης Αποχέτευσης (Δ.Ε.Υ.Α.) - Ρυθμίσεις 
σχετικές με την οργάνωση, τη λειτουργία, τα οικονομικά 
και το προσωπικό των Ο.Τ.Α. - Ευρωπαϊκοί Όμιλοι Εδαφι¬ 
κής Συνεργασίας - Μητρώο Πολιτών και άλλες διατάξεις». 

6. Τις διατάξεις του άρθρου 10 του ν. 3584/2007 (ΦΕΚ 
143/Α ) «Κύρωση του κώδικα κατάστασης δημοτικών 
και κοινοτικών υπαλλήλων». 

7. Το π.δ. 143/2010 (ΦΕΚ 236/Α') «Οργανισμός Αποκε¬ 
ντρωμένης Διοίκησης Αιγαίου». 

8. Την 14192/15.05.2017 (ΦΕΚ 250/Υ.Ο.Δ.Δ) απόφαση 
του Υπουργού Εσωτερικών περί διορισμού του Νικόλαου 
Θεοδωρίδη ως Συντονιστή της Α.Δ. Αιγαίου. 

9. Την 203/2012 ομόφωνη γνωμοδότηση του ΣΤ' Τμή- 
ματος του Νομικού Συμβουλίου του Κράτους, η οποία 
έγινε αποδεκτή από τον Υπουργό Εσωτερικών και αφορά 
στη διαδικασία σύστασης προσωποπαγών θέσεων ιδι¬ 
ωτικού δικαίου αορίστου χρόνου στις Περιφέρειες, για 
μεταφερόμενο προσωπικό ιδιωτικού δικαίου αορίστου 
χρόνου από επιχειρήσεις τους. 

10. Την 89747/15.12.2016 απόφαση του ασκούντο κα¬ 
θήκοντα Γενικού Γραμματέα Αποκεντρωμένης Διοίκησης 
Αιγαίου περί λύσης της επιχείρησης ύδρευσης αποχέτευ¬ 
σης με την επωνυμία «Δημοτική Επιχείρηση Ύδρευσης- 
ΑποχέτευσηςΤήλουτου Νομού Δωδεκανήσου», η οποία 
δημοσιεύθηκε στο ΦΕΚ Β' 4495/30.12.2016. 

11 .Την αριθ. 119/09.12.2016 απόφαση του Δημοτικού 
Συμβουλίου Δήμου Τήλου, περί λύσης της ΔΕΥΑ Τήλου 
και σύστασης προσωρινών προσωποπαγών θέσεων ερ¬ 
γασίας Ιδιωτικού Δικαίου Αορίστου Χρόνου στο Δήμο 
Τήλου. 

12. Την 38411/30.06.2017 απόφαση του Συντονιστή 
Αποκεντρωμένης Διοίκησης Αιγαίου περί έγκρισης της 
119/2017 απόφασηςτου Δημοτικού ΣυμβουλίουΤήλου 
και σύστασης προσωρινών προσωποπαγών θέσεων ερ- 







Τεύχος Β' 2953/29.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


33625 


γασίας ιδιωτικού δικαίου αορίστου χρόνου στο ΔήμοΤή- 
λου, η οποία δημοσιεύθηκε στο ΦΕΚ Β' 2454/19.07.2017, 
εγκρίνουμε: 

Συμπληρώνουμε την 38411/30.06.2017 απόφαση του 
Συντονιστή Αποκεντρωμένης Διοίκησης Αιγαίου με την 
οποία εγκρίθηκε η 119/09.11.2016 απόφαση του Δημοτι¬ 
κού Συμβουλίου Δήμου Τήλου, περί σύστασης προσωρι¬ 
νών προσωποπαγών θέσεων εργασίας Ιδιωτικού Δικαίου 
Αορίστου Χρόνου στο Δήμο Τήλου, ως εξής: 

Μία θέση κλάδου ΔΕ Γραμματέων, στην οποία θα με¬ 
ταφερθεί η ΚΟΥΜΠΑΝΙΟΥ ΕΥΓΕΝΙΑ του Παύλου. 

Η παραπάνω θέση καταργείται όταν κενωθεί με 
οποιονδήποτε τρόπο. 

Με την παρούσα απόφαση προκαλείται δαπάνη στον 
προϋπολογισμό του Δήμου Τήλου για το οικονομικό έτος 
2017 και έχει εγγράφει πίστωση στους Κ.Α. 25-6021 και 
25-6052 ύψους 3.710,00 € και 1.240,00 €. 

Για τα επόμενα έτη προκαλείται δαπάνη 14.850,00 € και 
θα προβλέπεται στους αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Αυγούστου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθ. 1441/85519 (3) 

Έγκριση της 199/2017 απόφασης Δημοτικού 
Συμβουλίου Δήμου Βόλου κυκλοφοριακών ρυθ¬ 
μίσεων. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α') «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τη Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87 Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης». 

3. Το άρθρο 52 του ν. 2696/1999 (ΦΕΚ 57 Α') που 
αφορά στην κύρωση του Κώδικα Οδικής Κυκλοφορίας, 
(ΚΟΚ), όπως τροποποιήθηκε και ισχύει. 

4. Το άρθρο 109 του ν. 2696/1999 (ΦΕΚ 57/Α7 
23.03.1999) περί δημοσίευσης αποφάσεων που εκδί- 
δονται κατ' εξουσιοδότηση του Κώδικα Οδικής Κυκλο¬ 
φορίας, στην Εφημερίδα της Κυβερνήσεως. 

5. Το π.δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας Στερεάς Ελλάδας». 

6. Το υπ'αριθ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 


7. Τις υπ'αριθ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

8. Την υπ'αριθ. οικ. 1122/9732/28.1.2014 (ΑΔΑ: ΒΙΨ- 
ΓΟΡ10-75Β) απόφαση της Γενικής Γραμματέωςτης Απο¬ 
κεντρωμένης Διοίκησης Θεσσαλίας Στερεάς Ελλάδας με 
θέμα: «Τροποποίηση της υπ' αριθ. 9663/97430/2-9-2013 
απόφασης της Γ.Γ.Α.Δ.Θ. - Στ. Ελ. αναφορικά με άσκηση 
αρμοδιότητας έγκρισης αποφάσεων ΟΤΑ α' και β' βαθ¬ 
μού περί κυκλοφοριακών ρυθμίσεων». 

9. Την υπ'αριθ. 13917/15-5-2017 απόφαση Υπ. Εσω¬ 
τερικών (ΦΕΚ 250/ΥΟΔΔ/26-5-2017) περί διορισμού 
του Νικολάου Ντίτορα του Ευαγγέλου ως Συντονιστή 
της Αποκεντρωμένης Διοίκησης Θεσσαλίας - Στερεάς 
Ελλάδας. 

10. Τις διατάξεις του αρθρ. 56 του ν. 4257/2014 (ΦΕΚ 
93 Α') «Επείγουσες Ρυθμίσεις αρμοδιότητας Υπουργείου 
Εσωτερικών». 

11 .Το υπ'αριθ. 2874/173392/18-11-2013 έγγραφο της 
Γ.Γ. Αποκεντρωμένης Διοίκησης Θεσσαλίας Στερεάς Ελ¬ 
λάδας με θέμα: «Διευκρινίσεις - Οδηγίες περί Εγκρίσεων 
Κυκλοφοριακών Ρυθμίσεων οδικών δικτύων στους ΟΤΑ 
και στους χερσαίους χώρους λιμένων». 

12. Την υπ'αριθ. 14938/28-02-2017Τεχνική Έκθεση της 
Διεύθυνσης Βιώσιμης Κινητικότητας του Δήμου Βόλου 
για τις προτεινόμενες ρυθμίσεις, απ’ όπου προκύπτει ότι 
με τις εν λόγω κυκλοφοριακές ρυθμίσεις δεν επηρεάζο¬ 
νται οι υπηρεσίες μέσων μαζικής μεταφοράς. 

13. Την υπ'αριθ. 51/2017 απόφαση της Ε.ΠΟΙ.ΖΩ.του 
Δήμου Βόλου για την προτεινόμενη ρύθμιση. 

14. Την υπ'αριθ. 199/2017 ομόφωνη απόφαση του Δ.Σ 
του Δήμου Βόλου για την συγκεκριμένη κυκλοφοριακή 
ρύθμιση. 

15. Το υπ' αριθ. 27479/07-04-2017 έγγραφο του Δή¬ 
μου Βόλου /Δ/νση Διοικητικών Υπηρεσιών (α.π. 1441/ 
85519/01-6-2017 ΔΙΠΕΧΩΣΧΘ) με το οποίο απεστάλη 
στην Υπηρεσία μας η υπ' αριθ. 199/2017 ομόφωνη 
απόφαση του Δημοτικού Συμβουλίου (Δ.Σ.) του Δήμου 
Βόλου, με τα συνημμένα της για τις συγκεκριμένες κυ- 
κλοφοριακές ρυθμίσεις. 

16. Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την αρμόδια υπηρεσία του Δήμου 
Βόλου και συμβάλλουν στην εξυπηρέτηση των πολιτών 
και στη βελτίωση των κυκλοφοριακών συνθηκών της 
περιοχής, αποφασίζουμε: 

Την έγκριση της υπ' αριθ. 199/2017 απόφασης του Δη¬ 
μοτικού Συμβουλίου του Δήμου Βόλου ί κυκλοφοριακών 
ρυθμίσεων, με την οποία: 

α) Μονοδρομείται η οδός Κωνσταντά στο τμήμα αυτής 
από Παγασών έως Επτά Πλατανιών, με φορά από την 
πρώτη προς τη δεύτερη. 

β) Χωροθετείται η εκ περιτροπής ανά μήνα στάθμευση 
στο τμήμα από Παγασών έως Αχιλλέως και 

γ) Καθορίζεται δυνατότητα στάθμευσης παρά το νότιο 
κράσπεδο στο τμήμα από Αχιλλέως έως Επτά Πλατανιών 
όπως φαίνεται στα σχέδια που τη συνοδεύουν. 

Η εν λόγω έγκριση χορηγείται με τις εξής προϋποθέ¬ 
σεις: 

Τεύχος Β'2953/29.08.2017 


1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι τοποθετούμενες πινακίδες σήμανσης πρέπει να 
είναι κατασκευασμένες και τοποθετημένες σύμφωνα με 
τις σχετικές προδιαγραφές του Υπουργείου Υποδομών, 
Μεταφορών και Δικτύων, όπως και τα υλικά και η εφαρ¬ 
μογή της οριζόντιας σήμανσης. 

5. Με την παρούσα απόφαση δεν νομιμοποιούνται 
τυχόν παράνομες ενέργειες. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

Κατά της απόφασης αυτής μπορεί να ασκηθεί προσφυ¬ 
γή από οποιονδήποτε έχει έννομο συμφέρον ενώπιον 
του Υπουργού Υποδομών, Μεταφορών και Δικτύων μέσα 
σε διάστημα τριάντα (30) ημερών απάτη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 9 Αυγούστου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθ. 165633 _ (4) 

Τροποποίηση Οργανισμού Εσωτερικής Υπηρε¬ 
σίας της Περιφέρειας Δυτικής Ελλάδας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

Ι.Τις διατάξεις των άρθρων 241 και 280 του ν. 3852/ 
2010 «Πρόγραμμα ΚΑΛΛΙΚΡΑΤΗΣ» (Α' 87). 

2. Τις διατάξεις του άρθρου 8 του π.δ. 139/2010 
(Α' 232) Οργανισμός της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου. 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις του άρθρου 28 του ν. 4325/2015 (ΦΕΚ 
Α' 47) «ΕκδημοκρατισμόςτηςΔιοίκησης- Καταπολέμηση 
Γραφειοκρατίας και Ηλεκτρονική Διακυβέρνηση. Απο¬ 
κατάσταση αδικιών και άλλες διατάξεις», καθώς και του 


άρθρου 28Α του ίδιου νόμου, το οποίο προστέθηκε με 
το άρθρο 24 του ν. 4368/2016 (ΦΕΚ Α' 21) «Μέτρα για 
την επιτάχυνση του κυβερνητικού έργου και άλλες δια¬ 
τάξεις» και την υπουργική απόφαση 15870/15.05.2017 
(ΦΕΚ ΥΟΔΔ 250) του Υπουργού Εσωτερικών περί διο¬ 
ρισμού Συντονιστή της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου. 

5. Την 140634/22.06.2017 (ΦΕΚ Β' 2208) απόφαση του 
Συντονιστή της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου περί μεταβίβασης 
δικαιώματος υπογραφής «Με εντολή Συντονιστή» στον 
προϊστάμενο της Γενικής Διεύθυνσης Εσωτερικής Λει¬ 
τουργίας και στους προϊσταμένους των Υπηρεσιών της 
Γενικής Διεύθυνσης Εσωτερικής Λειτουργίας της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου. 

6. Την 248595/27.12.2016 (ΦΕΚ Β'4309) απόφαση του 
Γενικού Γραμματέα της Αποκεντρωμένης Διοίκησης Πε¬ 
λοποννήσου Δυτικής Ελλάδας και Ιονίου, περί τροποποί- 
ησηςτου Οργανισμού Εσωτερικής Υπηρεσίας (ΟΕΥ)της 
Περιφέρειας Δυτικής Ελλάδας (ΠΔΕ). 

7. Την 32/10.07.2017 απόφαση της Εκτελεστικής Επι¬ 
τροπής της ΠΔΕ περί τροποποίησης του ΟΕΥ της ΠΔΕ. 

8. Την 129/17.07.2017 απόφαση του Περιφερειακού 
Συμβουλίου της ΠΔΕ περί τροποποίησης του ΟΕΥ της 
ΠΔΕ. 

9. Το 179851/2297/30.06.2017 έγγραφο της Διεύθυν¬ 
σης Διοίκησης της ΠΔΕ, με το οποίο ζητήθηκε η γνώμη 
των συλλόγων των υπαλλήλων της ΠΔΕ. 

10. Τις παρατηρήσεις της Πανελλήνιας Ένωσης Γεωπό¬ 
νων Δημοσίων Υπαλλήλων (ΠΕΓΔΥ). 

11. Την 191602/7022/11.07.2017 βεβαίωση της οικο¬ 
νομικής υπηρεσίας της ΠΔΕ, με την οποία βεβαιώνεται 
ότι για την κάλυψη του επιπλέον μισθολογικού κόστους 
ύψους 1.450,00 ευρώ από την αύξηση του αριθμού θέσε¬ 
ων ευθύνης κατά την τροποποίηση του οργανισμού της 
Περιφέρειας Δυτικής Ελλάδας, έχει εγγράφει ικανό ποσό 
στον Προϋπολογισμό της Περιφέρειας Δυτικής Ελλάδας 
έτους 2017 στον ΚΑ 02.03.072.0215.01.0007, αντίστοιχες 
δαπάνες θα προβλεφθούν και στους προϋπολογισμούς 
των επόμενων ετών, αποφασίζουμε: 

Εγκρίνουμε την 129/17.07.2017 απόφαση του Περι¬ 
φερειακού Συμβουλίου της ΠΔΕ και τροποποιούμε την 
248595/27.12.2016 (ΦΕΚ Β'4309) απόφαση του Γενικού 
Γραμματέα της Αποκεντρωμένης Διοίκησης Πελοποννή¬ 
σου Δυτικής Ελλάδας και Ιονίου,περίτροποποίησηςτου 
Οργανισμού Εσωτερικής Υπηρεσίας (ΟΕΥ) της Περιφέ¬ 
ρειας Δυτικής Ελλάδας (ΠΔΕ), ως εξής: 

Άρθρο 1 

Το άρθρο 16 τροποποιείται ως εξής: 

1. το εδάφιο ϋί της παραγράφου 16 Γ 2 αντικαθίστα¬ 
ται ως εξής: «ίίί. τη συμμετοχή στο κλιμάκιο επισήμων 
κτηνιάτρων σε συνεργασία με τα Τμήματα Κτηνιατρικής 
των Δ/νσεων Αγροτικής Οικονομίας και Κτηνιατρικής 
των Περιφερειακών Ενοτήτων, που θα γνωμοδοτεί στις 
Κεντρικές Αρμόδιες Αρχές για την έγκριση ή μη εγκα¬ 
ταστάσεων τροφίμων ζωικής προέλευσης και ζωικών 
υποπροϊόντων», 

2. τα εδάφια ίν και νίί της παραγράφου 16 Γ 2 καταρ- 
γούνται. 

Άρθρο 2 

Το άρθρο 17 τροποποιείται ως εξής: 

1. το εδάφιο 7 της παραγράφου 17 Β για τη Διεύθυνση 
Αγροτικής Οικονομίας και Κτηνιατρικής Π.Ε. Αιτωλοα¬ 
καρνανίας, τροποποιείται ως εξής: «7. Τμήμα Αγροτικής 
Οικονομίας και Εγγείων Βελτιώσεων Π.Ε. Αιτωλοακαρ¬ 
νανίας, με έδρα το Αγρίνιο», 

2. το εδάφιο 3 της παραγράφου 17 Β για τη Διεύθυνση 
Αγροτικής Οικονομίας και Κτηνιατρικής Π.Ε. Αχάίας, τρο¬ 
ποποιείται ως εξής:«3.Τμήμα Πολιτικής Γης και Εγγείων 
Βελτιώσεων Π.Ε. Αχάίας, με έδρα την Πάτρα», 

3. η ενότητα της παραγράφου 17 Β που αφορά τη 
Διεύθυνση Αγροτικής Οικονομίας και Κτηνιατρικής Π.Ε. 
Ηλείας, τροποποιείται ως εξής: 

«Διεύθυνση Αγροτικής Οικονομίας και Κτηνιατρικής 
Περιφερειακής Ενότητας Ηλείας. 

1. Τμήμα Ποιοτικού, Φυτοϋγειονομικού Ελέγχου και 
Φυτοπροστασίας ΠΕ Ηλείας, με έδρα τον Πύργο. 

2. Τμήμα Φυτικής και Ζωικής Παραγωγής και Υλοποί¬ 
ησης Δράσεων του ΠΑΑ ΠΕ Ηλείας, με έδρα τον Πύργο. 

3. Τμήμα Πολιτικής Γης ΠΕ Ηλείας, με έδρα τον Πύργο. 

4. Τμήμα Εγγείων Βελτιώσεων ΠΕ Ηλείας, με έδρα τον 
Πύργο. 

5. Τμήμα Κτηνιατρικής ΠΕ Ηλείας, με έδρα τον Πύργο. 

6. Τμήμα Αλιείας ΠΕ Ηλείας, με έδρα τον Πύργο. 

7. Περιφερειακά Γραφεία Αγροτικής Οικονομίας Π.Ε. 
Ηλείας. 

8. Περιφερειακά Αγροτικά Κτηνιατρεία Π.Ε. Ηλείας. 

9. Γραφείο Γραμματειακής Υποστήριξης, με έδρα τον 
Πύργο.» 

4. η παράγραφος 17 Γ 5 τροποποιείται ως εξής: 

«5. Το Τμήμα Πολιτικής Γης και Εγγείων Βελτιώσεων 
Π.Ε. Αχάίας είναι αρμόδιο ιδίως για: 

ί. τη σύνταξη σε συνεργασία με αρμόδιες υπηρεσίες 
και φορείς προγραμμάτων εργασιών αναδασμού, δια¬ 
χωρισμών, διανομών, κτηματολογίων και γεωτοπογρα- 
φήσεων και μέριμνα για την έγκριση και εκτέλεσή τους, 
ϋ. τη συλλογή, ταξινόμηση, αξιολόγηση και παράδοση 
στο αρχείο όλων των πληροφοριών για τη γη, ιδίως των 
κτηματολογικών και φυσικών διαθέσιμων που συλλέγο- 
νται σε κάθε εργασία υπαίθρου, 
ίϋ. την τήρηση αρχείου τεχνικών και κτηματολογικών 
στοιχείων των εκτελούμενων εργασιών, την αναπαρα¬ 
γωγή διαγραμμάτων και κτηματολογικών πινάκων καιτη 
διάθεσή τους σε υπηρεσίες, οργανισμούς και ιδιώτες, 
ίν. την τήρηση αρχείου τριγωνομετρικού, πολυγωνομε- 
τρικού και υψομετρικού δικτύου και αρχείου δημοσίων 
εκτάσεων του ΥΠΑΑΤ, 

ν.τη συνεργασία με τους αρμόδιους φορείς για τη σύ¬ 
νταξη του Εθνικού Κτηματολογίου, την τήρηση ενιαίων 
προδιαγραφών παραγωγής κτηματολογικού προϊόντος 
και τη διαχείριση των κτηματολογικών διαγραμμάτων, 
νί. τη σύνταξη, τήρηση, συμπλήρωση και ολοκλήρωση 
θεματικών χαρτών, 

νϋ. τη μεταβίβαση εκτάσεων στους ΟΤΑ Α' βαθμού, 
την προστασία των εποικιστικών εκτάσεων από αυθαί¬ 


ρετες καταλήψεις, την παραχώρηση αυθαίρετα κατε- 
χομένων εκτάσεων καιτη βεβαίωση του οφειλόμενου 
τιμήματος, 

νίϋ. την εκμίσθωση κοινόχρηστων και διαθέσιμων επι- 
κοιστικών εκτάσεων για καλλιέργεια και για οποιαδήποτε 
εκμετάλλευση σε αγροτικούς συνεταιρισμούς και ομάδες 
παραγωγών, 

ίχ. τον έλεγχο για την προβολή δικαιωμάτων του 
Δημοσίου επί εκτάσεων κατόπιν αιτημάτων διαφόρων 
φορέων, 

χ. την εφαρμογή των οδηγιών για τη μελέτη του 
βαθμού εκμηχάνισης κατά κλάδο αγροτικής παραγω¬ 
γής, το χαρακτηρισμό και το κόστος εργασίας των μη¬ 
χανημάτων, της εκλογής των κατάλληλων μηχανημάτων, 
σύμφωνα με το είδος και το μέγεθος των εκμεταλλεύσε¬ 
ων, των ενεργειακών αναγκών των αγροτικών μηχανημά¬ 
των, καθώς και τη χρήση εναλλακτικών και ανανεώσιμων 
πηγών ενέργειας, 

χί. την απογραφή, τον έλεγχο, τη χορήγηση αδειών 
και πινακίδων κυκλοφορίας, τον έλεγχο και θεώρηση 
κυκλοφορούντων γεωργικών μηχανημάτων και τον έλεγ¬ 
χο καταλληλότητας συνεργείων επισκευής γεωργικών 
μηχανημάτων, 

χϋ.τη διεξαγωγή εξετάσεων για χορήγηση αδειών οδή¬ 
γησης και πτυχίων χειριστών γεωργικών μηχανημάτων, 

χίϋ. την εξέταση θεμάτων αγροτικού εξηλεκτρισμού 
για ηλεκτροδότηση αντλητικών συγκροτημάτων, κτη- 
νοτροφικών και θερμοκηπιακών εκμεταλλεύσεων και 
τη σύνταξη προγραμμάτων έργων αγροτικού εξηλε¬ 
κτρισμού, 

χίν. την εκπόνηση γεωργοτεχνικών, γεωργοοικονομι- 
κών και γεωλογικών μελετών σε συνεργασία με το Τμήμα 
Προγραμματισμού, Μελετών και Αναπτυξιακών Προ¬ 
γραμμάτων Αγροδιατροφής της Διεύθυνσης Αγροτικής 
Οικονομίας της Περιφέρειας, 

χν. το σχεδίασμά και την εκτέλεση προγραμμάτων 
δειγματοληψιών και επιτόπιων μετρήσεων σε αρδευ¬ 
τικές υδροληψίες για τον έλεγχο της ποιότητας και της 
ποσότητας υπόγειων και επιφανειακών υδάτων προς 
άρδευση, 

χνί. τη μέριμνα για την ορθή, εύρυθμη και βιώσιμη λει¬ 
τουργία των Τοπικών Οργανισμών Εγγείων Βελτιώσεων 
(ΤΟΕΒ), σύμφωνα με το ν.δ. 3881/1958 (Α' 181) και τις 
κανονιστικές πράξεις που έχουν εκδοθεί κατ' εξουσιο¬ 
δότηση αυτού, 

χνϋ. την εποπτεία, ήτοι το διοικητικό, τεχνικό και διαχει¬ 
ριστικό - οικονομικό έλεγχο των αντικειμένων των Τοπι¬ 
κών Οργανισμών Εγγείων Βελτιώσεων (ΤΟΕΒ), των Προ¬ 
σωρινών Διοικουσών Επιτροπών (ΠΔΕ) καιτωνΤοπικών 
Επιτροπών Αρδεύσεων (ΤΕΑ), σύμφωνα με το ν.δ. 3881 / 
1958 και τις κανονιστικές πράξεις που έχουν εκδοθεί κατ' 
εξουσιοδότησή του, 

5. η παράγραφος 17 Γ 6 τροποποιείται ως εξής: 

«6. Στα Τμήματα Πολιτικής Γης των Π.Ε. Αιτωλοακαρ¬ 
νανίας και Ηλείας αντιστοιχούν οι αρμοδιότητες ί έως ίχ, 
της προηγούμενης παραγράφου που αναφέρεται στο 
Τμήμα Πολιτικής Γης και Εγγείων Βελτιώσεων ΠΕ Αχάίας», 

6. η παράγραφος 17 Γ 7 τροποποιείται ως εξής: 

«7. Στα Τμήματα Αγροτικής Οικονομίας και Εγγείων 
Βελτιώσεων Π.Ε. Αιτωλοακαρνανίας (με έδρα το Αγρί- 

νιο) και Εγγείων Βελτιώσεων Π.Ε. Ηλείας, αντιστοιχούν οι 
αρμοδιότητες χ έως χνϋ, της παραγράφου που αναφέρε- 
ται στοΤμήμα Πολιτικής Γης και Εγγείων Βελτιώσεων ΠΕ 
Αχάίας. Επιπρόσθετα στοΤμήμα Αγροτικής Οικονομίας 
και Εγγείων Βελτιώσεων Π.Ε. Αιτωλοακαρνανίας, ασκού¬ 
νται και οι αρμοδιότητες, σε τοπικό επίπεδο, που αντι¬ 
στοιχούν στο Τμήμα Ποιοτικού και Φυτοϋγειονομικού 
Ελέγχου και Φυτοπροστασίας και στοΤμήμα Φυτικής και 
Ζωικής Παραγωγής της Διεύθυνσης Αγροτικής Οικονομί¬ 
ας και Κτηνιατρικής Π.Ε. Αιτωλοακαρνανίας», 

7. στην παράγραφο 17 Γ 8 προστίθεται νέο εδάφιο ως 
εξής: «χν. τη συμμετοχή στο κλιμάκιο επισήμων κτηνιά¬ 
τρων σε συνεργασία με την Δ/νση Κτηνιατρικής της Πε¬ 
ριφέρειας, που θα γνωμοδοτεί στις Κεντρικές Αρμόδιες 
Αρχές για την έγκριση ή μη εγκαταστάσεων τροφίμων 
ζωικής προέλευσης και ζωικών υποπροϊόντων». 

Άρθρο 3 

Στο άρθρο 25, η παράγραφος 25Α τροποποιείται ως 
εξής: «Α. Οι αρμοδιότητες της Διεύθυνσης Δημόσιας Υγεί¬ 
ας ανάγονται ιδίως στη διαφύλαξη και βελτίωση της υγείας 
και της ευεξίας του πληθυσμού, τοπικού, παγκόσμιου, με¬ 
τακινούμενου και μη, μέσω πολυτομεακών συνεργασιών 
και πρακτικών που αποσκοπούν στην προάσπιση και προ¬ 
αγωγή της υγείας και της ευεξίας του ατόμου ώστε να είναι 
ικανό να αναπτύξει τον έλεγχο πάνω στην υγεία του και 
να τη βελτιώσει, στον εκσυγχρονισμό, τον έλεγχο και την 
προστασία των επαγγελμάτων και των υπη ρεσιών υγείας, 
με σαφή προσανατολισμό στην ποιότητα ζωής ασθενών 
και μη, και με βάση τις ανάγκες ευάλωτων ομάδων του 
πληθυσμού, καθώς και στην προστασία και προαγωγή της 
υγείας με την ανάπτυξη προγραμμάτων ενημέρωσης και 
ευαισθητοποίησης του πληθυσμού για θέματα αγωγής 
υγείας, πρόληψης και προαγωγής της υγείας». 

Άρθρο 4 

Το άρθρο 26 τροποποιείται ως εξής: 

1. η παράγραφος 26 Α ορίζεται ως παράγραφος 26 Α1 
και παράλληλα τροποποιείται ως εξής: «1. Η Διεύθυνση 
Κοινωνικής Μέριμνας ασκεί ιδίως αρμοδιότητες προνοι- 
ακού χαρακτήρα που αφορούν την οικογένεια, το παιδί, 
τους ηλικιωμένους, άτομα με αναπηρίες και ευπαθείς 
πληθυσμιακές ομάδες, μεταξύ αυτών πρόσφυγες και με¬ 
τανάστες, καθώς και αρμοδιότητες που ανάγονται στην 
κοινωνική και οικονομική στήριξη ευπαθών ομάδων του 
πληθυσμού, στη διεξαγωγή ερευνών για το σχεδίασμά 
προγραμμάτων για την κάλυψη αναγκών του ευρύτερου 
πληθυσμού», 

2. μετά την παράγραφο 26 Α 1, προστίθεται δεύτερη 
παράγραφος 26 Α 2, ως εξής: «2. Επιπλέον, από τη Διεύ¬ 
θυνση Κοινωνικής Μέριμνας ασκούνται και οι αρμοδιό¬ 
τητες που απορρέουν από τις διατάξεις των άρθρων 13 
και 14 του ν. 4445/2016, στο πλαίσιο του αυτοδιοικη- 
τικού επιπέδου λειτουργίας του Εθνικού Μηχανισμού 
Συντονισμού, Παρακολούθησης και Αξιολόγησης των 
Πολιτικών Κοινωνικής Ένταξης και Κοινωνικής Συνοχής», 

3. το εδάφιο 2 της παραγράφου 26 Β τροποποιείται ως 
εξής: «2.Τμήμα Κοινωνικών Υπηρεσιών - Περιφερειακό 
Παρατηρητήριο», 


4. η παράγραφος 26 Γ 2 τροποποιείται ως εξής: 

«2. Το Τμήμα Κοινωνικών Υπηρεσιών - Κοινωνικό Πα¬ 
ρατηρητήριο είναι αρμόδιο ιδίως για: 

ί. την εφαρμογή προγραμμάτων για τις κοινωνικές 
ομάδες που χρήζουν ειδικής προστασίας, 
ίί. τη διασύνδεση των κοινωνικών υπηρεσιών και 
δομών σε επίπεδο Περιφέρειας, (παροχή τεχνογνωσίας 
δια του τρόπου άσκησης του αντικειμένου της κοινωνι¬ 
κής εργασίας σε όλους τους τομείς εφαρμογής), 
ϋί. την άσκηση αρμοδιοτήτων σχετικών με τον Κοινω¬ 
νικό Σύμβουλο, κατ' εφαρμογή της παρ. 4 του άρθρου 1 
του ν. 2345/1995 (Α' 213) καθώς και αρμοδιοτήτων ελέγ¬ 
χου των ιδρυμάτων ή των Μονάδων Φροντίδας Ηλικι¬ 
ωμένων (ΜΦΗ), και των φορέων παιδικής προστασίας 
περιλαμβανομένης της σύνταξης σχετικών εκθέσεων και 
διατύπωσης αντίστοιχων προτάσεων και τη διενέργεια 
κοινωνικών ερευνών για την εφαρμογή των προγραμμά¬ 
των πρόνοιας, 

ίν. την κατηγοριοποίηση, ιεράρχηση και επεξεργασία 
παρεμβάσεων, προτάσεων και επιμέρους αναγκών, όπως 
αυτές προκύπτουν από τη διαδικασία της δημόσιας δι- 
αβούλευσης και τις σχετικές εισηγήσεις των Περιφερει¬ 
ακών και Δημοτικών Συμβουλίων και των αρμόδιων για 
θέματα κοινωνικής προστασίας υπηρεσιών τους, 
ν. τη διατύπωση εισηγητικών προτάσεων για τη λήψη 
μέτρων και τη διαμόρφωση σχετικών πολιτικών και την 
υποβολή τους στο Περιφερειακό Συμβούλιο για έγκριση, 
νί. τη σύνταξη της Περιφερειακής Στρατηγικής για την 
Κοινωνική Ένταξη (ΠΕ.Σ.Κ.Ε.), σε συνεργασία με τις αρμό¬ 
διες υπηρεσίες της Διεύθυνσης Κοινωνικής Ένταξης και 
Κοινωνικής Συνοχής και της Διεύθυνσης Καταπολέμησης 
της Φτώχειας, 

νϋ. το συντονισμό των Δήμων εντός των ορίων της 
οικείας Περιφέρειας σε θέματα κοινωνικής αλληλεγγύης 
και τη μέριμνα για την εφαρμογή των οριζόντιων μέτρων 
πολιτικής και την ανάπτυξη παρεμβάσεων στο πλαίσιο 
της αντιμετώπισης ειδικών τοπικών αναγκών, 
νίϋ. την κατάλληλη υποστήριξη και διάθεση τεχνογνω¬ 
σίας στους Δήμους για την εφαρμογή και παρακολούθη¬ 
ση των πολιτικών κοινωνικής ένταξης, 
ίχ. τη δικτύωση όμορων Δήμων με επιδιωκόμενο σκο¬ 
πό την αντιμετώπιση κοινών αναγκών, 
χ. την παρακολούθηση σε περιφερειακό επίπεδο των 
ΠΕ.Σ.Κ.Ε., με έμφαση στην πρόοδο, που έχει επιτευχθεί 
κατά την εφαρμογή των επιμέρους δράσεων και την 
επίτευξη των στόχων που έχουν τεθεί, τόσο σε επίπεδο 
Περιφέρειας, όσο και σε επίπεδο Δήμων, 
χί. την αξιοποίηση στοιχείων και πληροφοριών από τα 
πληροφοριακά συστήματα και τις εισηγήσεις των Κοι¬ 
νωνικών Υπη ρεσιών των Δήμων, καθώς και την εξέταση 
της μεταβολής των δεικτών κοινωνικού αποκλεισμού, σε 
μεσοπρόθεσμο και μακροπρόθεσμο ορίζοντα, 
χν. τη διενέργεια τακτικών συναντήσεων με εκπρο¬ 
σώπους της οικείας Περιφέρειας, των Δήμων, των 
κοινωνικών εταίρων, της κοινωνίας των πολιτών, των 
φορέων υλοποίησης παρεμβάσεων κοινωνικού χαρα¬ 
κτήρα, της Ειδικής Υπηρεσίας Διαχείρισης στο πλαίσιο 
Περιφερειακού Επιχειρησιακού Προγράμματος (Ε.Υ.Δ.- 
Π.Ε.Π.), του Τμήματος Κοινωνικών Υποθέσεων της Απο- 

κεντρωμένης Διοίκησης, σχετικά με την υλοποίηση των 
επιμέρους παρεμβάσεων και γενικότερα τη διενέργεια 
κοινωνικού διαλόγου - διαβούλευσης σε περιφερειακό 
επίπεδο, 

χίϋ. τη δικτύωση των φορέων υλοποίησης προνοιακών 
παρεμβάσεων και κοινωνικών υπηρεσιών σε περιφερει¬ 
ακό επίπεδο, 

χίν. την καταγραφή των βέλτιστων πρακτικών και τον 
εντοπισμό αποκλίσεων στην υλοποίηση, 
χν. τη διαβίβαση στοιχείων, δεδομένων και πληροφο¬ 
ριών προς το Ε.Γ.Π.Σ. του Εθνικού Μηχανισμού, 
χνί. τη σύνταξη και υποβολή ετήσιας έκθεσης, κατό¬ 
πιν έγκρισης από το οικείο Περιφερειακό Συμβούλιο, 
προς τις αρμόδιες υπηρεσίες της Διεύθυνσης Κοινωνι¬ 
κής Ένταξης και Κοινωνικής Συνοχής και της Διεύθυνσης 
Καταπολέμησης της Φτώχειας της Γενικής Διεύθυνσης 
Πρόνοιας, 

χνϋ. την αποτελεσματική παρακολούθηση και το 
συντονισμό των στόχων, οι οποίοι εξειδικεύονται στο 
πλαίσιο της ΠΕ.Σ.Κ.Ε., 

χνίίί. την ανάδειξη τοπικών αναγκών σε θέματα πολιτι¬ 
κών κοινωνικής προστασίας, πρόνοιας και αλληλεγγύης, 
χίχ. τη διαβίβαση στοιχείων και πληροφοριών στο 
Ε.Γ.Π.Σ. του Εθνικού Μηχανισμού, 
χχ. την αποτύπωση και χαρτογράφηση των χωρικών 
διαστάσεων της φτώχειας και του κοινωνικού απο¬ 
κλεισμού, 

χχί. την εκπόνηση ετήσιας Περιφερειακής Έρευνας 
Εισοδήματος και Συνθηκών Διαβίωσης για τη διαπί¬ 
στωση των επιπτώσεων συγκεκριμένων πολιτικών στη 
βελτίωση της ποιότητας ζωής των κατοίκων της οικείας 
Περιφέρειας, 

χχϋ. την ανάπτυξη και εφαρμογή εργαλείων και δει¬ 
κτών παρακολούθησης των διαδικασιών κοινωνικής 
ένταξης των ωφελούμενων της ΠΕ.Σ.Κ.Ε., ιδίως σε ζη¬ 
τήματα, που άπτονται της ένταξης στην αγορά εργασίας 
και της ανάπτυξης οικονομικής δραστηριότητας, 
χχίίί. την παρακολούθηση και καταγραφή κοινωνικών 
φαινομένων, όπως ακραία φτώχεια, υπερχρεωμένα νοι¬ 
κοκυριά και την αντιμετώπιση κοινωνικών προβλημά¬ 
των, ιδιαίτερα των ευάλωτων πληθυσμιακών ομάδων και 
χχίν.τη δημιουργία διαδικτυακής πύλης για την κατα¬ 
γραφή της φτώχειας και του κοινωνικού αποκλεισμού, 
τη συλλογή, επεξεργασία και ανάλυση συγκεντρωτι¬ 
κών στοιχείων στατιστικού χαρακτήρα και αναφορών 
κοινωνικών φαινομένων σε περιφερειακό και τοπικό 
επίπεδο, καθώς και δράσεων της περιφερειακής στρα¬ 
τηγικής», 

5. το εδάφιο ν της παραγράφου 26 Γ 3 αντικαθίστα¬ 
ται ως εξής: «ν. τη συνεργασία με φορείς της ΠΔΕ και 
πανελλαδικής εμβέλειας, για τη διενέργεια ημερίδων 
προαγωγής υγείας και Κοινωνικής μέριμνας», 

6. στην παράγραφο 26 Γ 3 προστίθενται τα εδάφια 
νί,νίί, νίϋ και ίχ ως εξής: 

«νί. τη διενέργεια κοινωνικών ερευνών για την υλοποί¬ 
ηση υιοθεσιών - εσωτερικού, διακρατικών και διεθνών 
(καταλληλότητα υποψήφιας θετής οικογένειας, αναζήτη¬ 
ση φυσικής οικογένειας, παρακολούθηση προσαρμογής 
θετών παιδιών, αναζήτηση ριζών), 


νϋ.τη διενέργεια κοινωνικών ερευνών για την υλοποί¬ 
ηση αναδοχής - (καταλληλότητα υποψήφιας ανάδοχης 
οικογένειας, συνεργασία με τη φυσική οικογένεια, παρα¬ 
κολούθηση προσαρμογής αναδοχών παιδιών), 

νίϋ. δράσεις ευαισθητοποίησης και ενίσχυσηςτης κοι¬ 
νωνικής αλληλεγγύης, 

ίχ. δράσεις ενημέρωσης και ευαισθητοποίησης με τη 
συνεργασία της Περιφερειακής Επιτροπής Ισότητας των 
Φύλλων (ΠΕΠΙΣ) όπως προβλέπεται στη σχετική νομο¬ 
θεσία». 

Άρθρο 5 

Στο άρθρο 27, τα εδάφια νϋ και νίϋ της παραγράφου 
27 Γ 2 καταργούνται. 

Άρθρο 6 

Το άρθρο 41 τροποποιείται ως εξής: 

1. η παράγραφος 50 τροποποιείται ως εξής: «50. Στο 
Τμήμα Πολιτικής Γης και Εγγείων Βελτιώσεων προΐσταται 
υπάλληλος των κλάδων ΠΕ Γεωτεχνικών (ειδικότητας 
Γεωπόνων ή Γεωλόγων), ΠΕ Διοικητικού - Οικονομικού, 
ΠΕ Μηχανικών (ειδικότητας Τοπογράφων ή Πολιτικών 
ή Αρχιτεκτόνων) ή ΤΕ Γεωπονικού, ΤΕ Δασοπονίας, ΤΕ 
Τεχνολόγων Ιχθυοκομίας- Αλιείας, ΤΕ Διοίκησης Μονά- 
δωνΤοπικής Αυτοδιοίκησης,ΤΕ Μηχανικών (ειδικότητας 
Τοπογράφων ή Πολιτικών Μηχανικών),ΤΕ Διοικητικού - 
Λογιστικού», 

2. η παράγραφος 53 τροποποιείται ως εξής: «53. Στο 
Τμήμα Πολιτικής Γης προΐσταται υπάλληλος των κλά¬ 
δων ΠΕ Διοικητικού - Οικονομικού, ΠΕ Μηχανικών (ει¬ 
δικότητας Τοπογράφων ή Πολιτικών ή Αρχιτεκτόνων) 
ή ΤΕ Διοίκησης Μονάδων Τοπικής Αυτοδιοίκησης, ή ΤΕ 
Μηχανικών (ειδικότηταςΤοπογράφων ή Πολιτικών Μη¬ 
χανικών), ΤΕ Διοικητικού - Λογιστικού», 

3. η παράγραφος 54 τροποποιείται ως εξής: «54. Στο 
Τμήμα Αγροτικής Οικονομίας και Εγγείων Βελτιώσεων 
Αγροτικού Αγρίνιου Αιτωλοακαρνανίας και στο Τμήμα 
Εγγείων Βελτιώσεων Ηλείας, προΐσταται υπάλληλος των 
κλάδων ΠΕ Γεωτεχνικών (ειδικότητας Γεωπόνων ή Γεω¬ 
λόγων), ΠΕ Διοικητικού - Οικονομικού ή ΤΕ Γεωπονικού, 
ΤΕ Δασοπονίας, ΤΕ Τεχνολόγων Ιχθυοκομίας - Αλιείας, 
ΤΕ Τεχνολόγων Τροφίμων, ΤΕ Διοικητικού -Λογιστικού», 

4. η παράγραφος 82 τροποποιείται ως εξής: «82. Στο 
Τμήμα Κοινωνικών Υπηρεσιών - Κοινωνικό Παρατηρη¬ 
τήριο προΐσταται υπάλληλος των κλάδων ΠΕ Κοινωνικής 
Εργασίας, ΠΕ Διοικητικού - Οικονομικού, ΠΕ Κοινωνιολό¬ 
γων, ΠΕ Ψυχολόγων ήΤΕ Επαγγελμάτων Υγείας και Πρό¬ 
νοιας (ειδικοτήτων Κοινωνικής Εργασίας ή Επισκεπτών 
Υγείας), ΤΕ Διοικητικού - Λογιστικού». 

5. Στις παραγράφους 81,82,83 και 85 του άρθρου 41, 
οι αναγραφόμενοι κλάδοι ως «ΤΕ Λογιστικού - Λογιστι¬ 
κού» αντικαθίστανται με «ΤΕ Διοικητικού - Λογιστικού». 

Άρθρο 7 

Η ισχύς του παρόντος Οργανισμού της Περιφέρειας 
Δυτικής Ελλάδας αρχίζει από τη δημοσίευσή του στην 
Εφημερίδα της Κυβερνήσεως. 

Απάτην απόφαση αυτή σύμφωνα με την 191602/7022/ 
11.07.2017 βεβαίωση της οικονομικής υπηρεσίας της 

ΠΔΕ, προκαλείται δαπάνη ύψους 1.450,00 ευρώ η οποία 
έχει εγγράφει στον ΚΑ 02.03.072.0215.01.0007, του προ¬ 
ϋπολογισμού της ΠΔΕ έτους 2017, αντίστοιχες δαπά¬ 
νες θα προβλεφθούν και στους προϋπολογισμούς των 
επόμενων ετών. 

Κατά τα λοιπά ισχύει η 248595/27.12.2016 (ΦΕΚΒ'4309) 
απόφαση του Γενικού Γραμματέα της Αποκεντρωμένης 
Διοίκησης Πελοποννήσου Δυτικής Ελλάδας και Ιονίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 8 Αυγούστου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Γενική Διευθύντρια 

ΓΕΩΡΓΙΑ ΠΑΤΑΚΙΑΡΑ 



ΕΘΝΙΚΟ 

ΤΥΠΟΓΡΑΦΕΙΟ 

